**Udlejning til pensionister/efterlønnere**

Bestyrelsen i Hørfred har fået et stort ønske opfyldt: Vi kan nu udleje vores huse til pensionister/efterlønnere uden for højsæsonen.

Ønsker du som pensionist/efterlønner at kunne leje sommerhus gennem Hørfred samt modtage en årligt opdateret folder, beder bestyrelsen dig sende din mailadresse til Britta Ohlhues, boh@fredensborg.dk. Al korrespondance vil ske pr. mail.

**Sådan lejer du**

Tidligst 4 uger før du ønsker at leje et hus sender du et udfyldt ansøgningsskema fra Hørfreds hjemmeside til boh@fredensborg.dk.

Du får svar så hurtigt som muligt, og når tilsagn er givet, er udleje bindende.

Bestyrelsen får oplysninger om pensionister/efterlønnere fra henholdsvis Fredensborg og Hørsholm kommunes lønkontor.

Det giver os ikke et 100 % billede, så hører du om tidligere kolleger fra en af de to kommuner, som ønsker at kunne leje hus gennem Hørfred, må du meget gerne henvise dem til at kontakte Britta Ohlhues.